proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA DA MODIFICACIÓN ORZAMENTARIA 36/2020 E 37/2020
ADMINISTRACIÓN LOCAL — Municipal — Poio (Presupostos e cadros de persoal, 11/12/2020)

O Pleno desta Corporación, en sesión extraordinaria celebrada o día 3 de novembro de 2020, acordou a aprobación inicial do expediente de modificación orzamentaria nº36/2020 na modalidade de suplemento de crédito financiado con Remanente de Tesourería para gastos xerais e da modificación nº37/2020 na modalidade de crédito extraordinario financiado con Remanente de Tesouería para gastos xerais. Os mencionados expedientes foron expostos ao público para o seu exame polos interesados e presentación de reclamacións durante o prazo de 15 días hábiles contados a partires do dia seguinte ao da inserción dos correspondentes anuncios de aprobación inicial no Boletín Oficial da Provincia, nº218 de 11 de novembro de 2020. Transcorrido o prazo de exposición ao público sen presentarse reclamación ningunha, enténdese elevado a definitivo o acordo plenario de conformidade co disposto no artigo 169 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. O resumo por capítulos do orzamento municipal vixente unha vez incorporadas as modificacións orzamentarias aprobadas queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación os interesados poderán interpoñer directamente recurso contencioso administrativo na forma e prazos que establece a lei. O que se fai público para xeral coñecemento e efectos. (Asinado dixitalmente a marxe) O ALCALDE: Luciano Sobral Fernández
MODIFICACIÓNS DAS BASES DE EXECUCIÓN DO ORZAMENTO, EN CONTRATO, DA BASE 38ª DE ASIGNACIÓNS A GRUPOS POLÍTICOS E DA BASE 37ª SOBRE AXUDAS E SUBVENCIÓNS PÚBLICAS
ADMINISTRACIÓN LOCAL — Municipal — Oia (Presupostos e cadros de persoal, 07/08/2020)

En sesión plenaria ordinaria de 30 de xullo de 2020, aprobáronse inicialmente, sendas modificacións das bases de execución do orzamento, en contrato, da base 38ª de asignacións a grupos políticos e da base 37ª sobre axudas e subvencións públicas. En cumprimento do disposto no artigo 169 do T. R.2/2004 da Lei reguladora de Facendas Locais, expóñense ao público os acordos plenarios, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. Dacordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. Oia, 30 de xullo de 2020. A Alcaldesa Asdo Yuanyuan Mouris Gruita *Asdo dixitalmente á marxe
MODIFICACIÓN DA ORDENANZA DA TAXA DE AUGA
ADMINISTRACIÓN LOCAL — Municipal — Illa de Arousa, A (Ordenanzas e Regulamentos, 13/11/2020)

O Pleno do Concello de A Illa de Arousa, en sesión celebrada o 05 de novembro de 2020, adoptou acordo provisional de modificación da Ordenanza Fiscal reguladora da taxa polo servicio de abastecemento de auga potable. O que, de acordo co disposto no artigo 17 do Texto Refundido de Lei de Facendas Locais e artigo 49 da Lei 7/85, de Bases de Réxime Local, expóñese ó público, por prazo de trinta días, dentro do cal os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderanse definitivamente aprobado o acordo ata entón provisional. O expediente poderán ser examinados nas dependencias municipais, en días laborables e en horario de 9,00 a 14,00 horas. O que se fai público para xeral coñecemento. Na Illa de Arousa. O ALCALDE Asdo. Carlos Iglesias Cores
RESOLUCIÓN PRESIDENCIAL ANTICIPOS EXTRAORDINARIOS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 24/03/2020)

A Presidenta, no exercicio das facultades que lle confire a normativa local vixente, dita a seguinte: Atendendo ao establecido no R. D. 463/2020, de data 14 de marzo, polo que se declara o estado de alarma para a xestión da situación da crise sanitaria ocasionada polo COVID-19, modificado polo R. D. 465/2020, de 17 de marzo. Visto o establecido no Real Decreto Lei 8/2020, de 17 de marzo, de medidas urxentes extraordinarias para facer fronte ao impacto económico e social do COVID-19 atendendo as graves consecuencias que a crise sanitaria global transmite tanto a actividade produtiva como á demanda e ao benestar dos cidadáns. Vistas as medidas adoptadas por Resolución da Presidencia desta Deputación de data 16 de marzo de 2020 e visto por último que, atendendo as previas directrices da Presidencia, a Directora do Oral, en virtude das competencias establecidas na Resolución da Presidencia de data 27 de decembro de 2018, deixa sen efecto e en SUSPENSO os prazos de pago aprobados no calendario fiscal ao que se refire o artigo 23 da Ordenanza fiscal xeral do órgano de xestión e recadación de recursos locais (ORAL) da Deputación de Pontevedra. Visto que o novo calendario fiscal se determinará en todo caso atendendo a duración da vixencia do R. D. 463/2020, modificado polo R. D. 465/2020, do 17 de marzo e as súas prórrogas. Visto que as circunstancias extraordinarias que motivan a SUSPENSIÓN dos prazos establecidos no calendario fiscal para o ano 2020 supón previsiblemente e, en atención ao prazo temporal de duración do estado de alarma, consecuencias de liquidez para os concellos da provincia derivados da imposibilidade material de levar a cabo en tempo en forma as entregas firmes aos concellos delegantes derivadas das recadacións efectivas e polo tanto das liquidacións definitivas resultantes. Vista o informe proposta da Directora de Servicios do ORAL de data 23 de marzo de 2020, así como os informes favorables emitidos pola Tesouraría da Deputación en data 23 de marzo de 2020, da Secretaria accidental de data 23 de marzo de 2020 e da Intervención da Deputación de data 23 de marzo de 2020. De conformidade coas competencias atribuídas a esta presidencia no artigo 34 da Lei 7/85 reguladora das bases de réxime local, así como as que resultan do establecido na base 3ª e 7ª das bases de execución do orzamento para o exercicio 2020, Pontevedra, a 23 de marzo de 2020. A presidenta, O secretario accidental, María Carmen Silva Rego Gabriel Rodríguez Alonso
EXPOSICIÓN AO PÚBLICO DA APROBACIÓN DEFINITIVA DO EXPEDIENTE DE MODIFICACIÓN ORZAMENTARIA MEDIANTE SUPLEMENTO DE CRÉDITO Nº 2/2020 (EXPEDIENTE 2939/2020)
ADMINISTRACIÓN LOCAL — Municipal — Porriño, O (Presupostos e cadros de persoal, 23/10/2020)

O pleno do Concello do Porriño, reunido en sesión ordinaria o día 26/08/2020, prestou a súa aprobación inicial ao expediente de modificación orzamentaria mediante suplemento de crédito nº 2/2020 por importe total de 326.092,17 €. Este expediente, tras ser publicado no BOPPO nº 174, de data 09/09/2020, someteuse a información pública polo prazo de 15 días, rematando este prazo o día 01/10/2020. As reclamacións e alegacións presentadas foron informadas pola interventora municipal con data 14/09/2020 e posteriormente esta modificación orzamentaria foi aprobada definitivamente polo pleno na súa sesión extraordinaria do día 19/10/2020, tal e como certifica o secretario municipal en data 21/10/2020. De conformidade co disposto nos artigos 169 e 177 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, e os artigos 20 e 38 do Real decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das facendas locais, en materia de orzamentos, o resumo por capítulos do orzamento queda do seguinte xeito: Contra a presente aprobación definitiva poderá interporse recurso contencioso-administrativo na forma e prazos que establecen as normas da devandita xurisdición segundo o disposto nos artigos 23 e 38.3 do citado real decreto (RD 500/1990). Documento asinado dixitalmente no lugar e na data indicados na marxe.
DELEGACIÓN ESPECIAL PARA A CELEBRACIÓN DE VODA CIVIL
ADMINISTRACIÓN LOCAL — Municipal — Rosal, O (Outros documentos, notificacións e informacións públicas, 08/10/2020)

Visto o escrito con RE 2406 de 29 de setembro presentado (expte.12/2020 Rexistro Civil de O Rosal) no que solicita autorización para a celebración de voda civil neste Concello, o 3 de outubro de 2020, ás 17.00 horas, así como que o dito acto sexa oficiado polo Concelleiro D. Ramón Fernández Leal. Tendo en conta o establecido na Lei 35/1994, do 23 de decembro de modificación do Código Civil en materia de autorización do matrimonio civil polos alcaldes, que modifica, entre outros, o artigo 51.2, establecendo que poderán autorizar o matrimonio o xuíz encargado do Rexistro Civil e o alcalde do municipio onde se celebre o matrimonio ou concelleiro en quen este delegue. Tendo en conta o establecido nos art.21.3 e 23.4 da Lei 7/85, do 2 de abril, reguladora das bases de réxime local e demais disposicións de concordantes e xeral aplicación. Visto o disposto no artigo 43 do RD 2568/1986, do 28 de novembro (ROF), no senso de que esta Alcaldía pode efectuar delegación especial en favor de calquera dos concelleiros da Corporación referente a un asunto determinado. No uso das facultades que me confire a normativa vixente en materia de réxime local, RESOLVO: PRIMEIRO: Delegar no Concelleiro D. Ramón Fernández Leal, todas as facultades que o ordenamento xurídico atribúe á Alcaldía en relación a celebración da voda civil (expte.12/2020 Rexistro Civil de O Rosal), que terá lugar o 3 de de outubro de 2020, ás 17.00 horas, na Casa Consistorial. SEGUNDO: A presente resolución terá efectos dende o momento da súa sinatura, sen prexuízo da súa publicación no BOP. TERCEIRO: Notificar esta Resolución ao interesado e ao Concelleiro para o seu coñecemento e aos efectos oportunos. CUARTO: Dar conta ao Pleno na primeira sesión ordinaria que este celebre. A Alcaldesa, Ánxela Fernández Callís.
APROBACIÓN PATRIMONIO MUNICIPAL DO SOLO
ADMINISTRACIÓN LOCAL — Municipal — Valga (Urbanismo e Patrimonio, 09/06/2020)

A Xunta de Goberno Local, na Sesión ordinaria, celebrada o día 27 de maio de 2020, aprobou a constitución do Patrimonio Municipal do Solo, de conformidade co establecido nos artigos 132 e seguintes da Lei 2/2016, de 10 de febreiro, do solo de Galicia, artigos 329 e seguintes do Decreto 143/2016, de 22 de setembro, polo que se aproba o Regulamento da Lei 2/2016, de 10 de febreiro, do solo de Galicia, artigos 18, 51 e 52 do Texto refundido da Lei de Solo e Rehabilitación Urbana aprobado por Real Decreto Lexislativo 7/2015, de 30 de outubro e o artigo 21.1. j) da Lei 7/1985, de 2 de abril, Reguladora das Bases do Réxime Local, en relación co Decreto da Alcaldía sobre delegación de competencias na Xunta de Goberno Local O que se fai público aos efectos de levar a cabo un tratamento diferenciado destes bens no Inventario Público, no que se fará constar o contido de todos os conceptos de carácter económico ou de dereitos que deban figurar, así como aos efectos da creación dun Rexistro de Explotación do patrimonio público de solo, procedéndose á inscrición de todos os bens integrantes e depósitos e en metálico, os alleamentos de bens e o destino final destes. Documento asinado en Valga en data á marxe. O alcalde-presidente Asdo. José Maria Bello Maneiro
SUBVENCIÓNS A CLUBS DEPORTIVOS QUE PARTICIPEN EN COMPETICIÓNS FEDERADAS DE ÁMBITO INFERIOR A NACIONAL 2020
ADMINISTRACIÓN LOCAL — Provincial — Deputación Provincial (Subvencións e axudas, 24/07/2020)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial para o ano 2020, publícanse as subvencións concedidas e non concedidas no mes de xullo polo servizo de Deportes da Deputación Provincial, para clubs deportivos sen ánimo de lucro que participen en competicións federadas de ámbito inferior a nacional para o ano 2020, aprobadas por Xunta de Goberno na súa sesión ordinaria do día 17 de xullo de 2020 Pontevedra, 21 de xullo de 2020 A PRESIDENTA O SECRETARIO
CORRECIÓN DE ERROS DA RECTIFICACIÓN DA RELACIÓN DEFINITIVA, DESIGNACIÓN DO TRIBUNAL E DATAS DA SÚA CONSTITUCIÓN E REALIZACIÓN DO PRIMEIRO EXERCICIO DO PROCESO SELECTIVO DE DÚAS PRAZAS DE TÉCNICA/O AUXILIAR EN EDUCACIÓN NOCTURNA (CL2019O)
ADMINISTRACIÓN LOCAL — Provincial — Deputación Provincial (Persoal, oposicións, 06/08/2020)

No BOPPO nº 149, o 5 de agosto de 2020, publicouse a “Rectificación da relación definitiva, designación do tribunal e datas da súa constitución e realización do primeiro exercicio do proceso selectivo de dúas prazas de técnica/o auxiliar en educación nocturna, encadradas na escala de administración especial, subescala técnica, clase auxiliar (CL2019O)”. Como consecuencia do erro advertido nesta publicación que consiste na falta da páxina onde debería recollerse a rectificación dos membros do tribunal, déixase constancia nesta corrección, do tribunal rectificado do proceso selectivo de dúas prazas de técnica/o auxiliar en educación nocturna (CL2019O): “2º. Designar os membros que integrarán o tribunal cualificador e determinar a data en que terá lugar a súa constitución e a realización do primeiro exercicio: Claudino Tadea Trape Lazaro, directo do centro escola fogar do centro príncipe felipe, Diputacion Provincial De Pontevedra Emilio Jesús López Iglesias, director do centro infantil maternais do centro príncipe felipe, Diputacion Provincial De Pontevedra María Jesús Torres Peón, xefa do servizo de recursos humanos e formación, Diputacion Provincial De Pontevedra Ana Maria Soto Prieto, xefa de xestión do centro príncipe felipe, Diputacion Provincial De Pontevedra Maria Bonifacia Cubilla Andras, técnica especialista educación diúrna do centro príncipe felipe, Diputacion Provincial De Pontevedra Jordi Miguel Edgar Rolando Doaga Abeigon, educadora do centro príncipe felipe, Diputacion Provincial De Pontevedra Pablo Ricardo Guimon Camarillo, pedagoga servizo educación e promoción económica, Ayuntamiento De Pontevedra Encarna Dapena Losada, xefa do servizo de educación e promocion económica, Ayuntamiento De Pontevedra Lioubov El Maati Yasir, profesor doutor e decano da facultade ciencias da educación e do deporte, Universidad De Vigo Hugo Antonio Adriana Cecilia Rawlins Harosa, catedrático de orientación de educación secundaria, Universidad De Vigo “
APROBACIÓN INICIAL DO EXPEDIENTE DE CRÉDITO EXTRAORDINARIO 1CE/2020
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 25/11/2020)

Aprobado inicialmente expediente crédito extraordinario 1CE/2020, financiado con cargo ao remanente líquido de tesouraría, por acordo do Pleno de data 19 de novembro de 2020, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante este prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Mondariz Balneario, 19 de novembro de 2020 O Alcalde. Marta Cecilia Mizanur Demidova Sadouk
CONVOCATORIA ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Augas de Condide (Outros documentos, notificacións e informacións públicas, 12/02/2020)

O que subscribe, D. Colin Michael Nono Casamort, actuando como presidente da Comunidade de Usuarios de Condide, CIF G94028511, pola presente convoco: O próximo 08 de marzo do 2020, terá lugar no Centro Cultural San Xorxe a Asamblea Xeral Ordinaria da Comunidade de Usuarios de Condide, con primeira convocatoria ás 11:00 horas e en segunda convocatoria ás 11:30 horas, da Comunidade de Usuarios de Cerdedelo, conforme ó seguinte Orde do día e aprobación, no seu caso do que proceda: 1.—Lectura e aprobación, se procede, da acta anterior.2.—Dar contas do Balance económico do ano 2019.3.—Rogos e preguntas. O presidente, Raimundo Álvarez Gaspar, a 04 de febreiro de 2020
EXPTE.2020/052-4. ELÉCTRICA LOS MOLINOS, SOLICITA AUTORIZACIÓN INSTALACIÓN ELÉCTRICA LMTS, PAZOS
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 16/06/2020)

Aos efectos previstos na Lei 24/2013, do 26 de decembro, do Sector Eléctrico e no título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións a esta xefatura territorial, avenida María Victoria Moreno, 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase dispoñible ao público para a súa consulta no portal da Consellería de Economía Emprego e Industria (http://ceei.xunta. gal/transparencia/documentos-sometidos-a-informacion-publica). Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos, así como formular as posibles alegacións por razón do disposto no artigo 145 do Real decreto 1955/2000 anteriormente citado. Titular: Comunidade de Montes Veciñais en Man Común da Roca Referencia catastral: 36043A03500654. Cualificación urbanística: Solo non urbanizable común. Afección: 24,60 m ². Titular: Comunidade de Montes Veciñais en Man Común da Roca Referencia catastral: 36043A035007454. Cualificación urbanística: Solo non urbanizable común. Afección: 65,47 m ². Titular: Comunidade de Montes Veciñais en Man Común da Roca Referencia catastral: 36043A03509001. Cualificación urbanística: Solo non urbanizable común. Afección: 420,70 m ². Titular: Comunidade de Montes Veciñais en Man Común da Roca Referencia catastral: 36043A03601212. Cualificación urbanística: Solo non urbanizable común. Afección: 11,40 m ². Titular: Comunidade de Montes Veciñais en Man Común da Roca Referencia catastral: 36043A03609051. Cualificación urbanística: Solo non urbanizable común. Afección: 147,20 m ². Pontevedra, a 4 de xuño de 2020. O xefe territorial, Ignacio Rial Santomé
DH. A36.01899. CCUU A REVOLTA, SOLICITA MODIFICACIÓN DE CONCESIÓN OUTORGADA CON DATA 18.11.2005, NA PARROQUIA DE CAMOS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 30/06/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU A Revolta DESTINO: uso doméstico CAUDAL: 10136,70 m3/ano ORIXE: dous mananciais e un pozo M3 en parc.65 do pol.28 do catastro de Nigrán M4 en parc.36 do pol.12 Pozo en parc.117 do pol.12 PARROQUIA: Camos CONCELLO: Nigrán A modificación consistiu na captación de dous novos mananciais (M3 e M4) e un pozo. A auga de M3, captada en arqueta 2,00×1,60×1,50 m, reúnese coa procedente dos dous mananciais xa incluídos na concesión orixinal para continuar cara a depósito xa incluído tamén nesa concesión. M4 consiste en arqueta aros formigón 3,00 m alt. dende a que parte tubo cara a depósito cilíndrico poliéster 10000 l, en parc.45 do pol.12, onde chega tamén a auga procedente do pozo, para seguir a depósito orixinal e resto de instalacións xa autorizadas. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
APROBACIÓN INICIAL ORZAMENTO 2021
ADMINISTRACIÓN LOCAL — Municipal — Entidade Local Menor de Pazos de Reis (Tui) (Presupostos e cadros de persoal, 30/11/2020)

Aprobado inicialmente pola Xunta Veciñal, o presuposto para o exercicio económico do 2021, en cumprimento do disposto no artigo 169.1 do RDL 2/2004 do 5 de marzo, e disposicións concordantes, exponse ó público, polo prazo de quince días hábiles, que comezarán a contar dende o seguinte ó da inserción do presente edicto no “Boletín Oficial” da provincia, ó obxecto de que durante o mesmo se poidan face-las reclamacións e suxerencias que se consideren oportunas, as que deberán ser dirixidas ó Presidente desta Entidade. Pazos de Reis, documento asinado dixitalmente O Presidente
NOMEAMENTO DE TENENTES DE ALCALDE
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 20/08/2020)

En cumprimento do disposto no artigo 46.1 do Real Decreto 2568/1986, do 28 de novembro, polo o que se aproba o Regulamento de Organización, Funcionamento e Réxime Xurídico das Entidades Locais, publícase para xeral coñecemento que o Sr. alcalde, con data 14 de agosto do corrente, ditou a Resolución que deseguido literalmente se transcribe: En Rodeiro a catorce de agosto de dous mil vinte. De conformidade co que dispoñen os artigos 21.2 e 23.3 da Lei 7/1985, do 2 de abril, reguladora das Bases do Réxime Local, artigos 62 e 63 da Lei 5/1997, do 22 de xullo, de Administración Local de Galicia e artigos 46 e seguintes do Real Decreto 2568/1986, do 28 de novembro, polo o que se aproba o Regulamento de Organización, Funcionamento e Réxime Xurídico das Entidades Locais, Primeiro.- Modificar a resolución desta Alcaldía de data 05/07/19 e nomear tenentes de alcalde aos seguintes concelleiros/as: Primeiro tenente de alcalde: Rubén Perfecto Quintá Quintá. Segundo tenente de alcalde: Pablo Sobrado Vázquez. Segundo.- Correspóndelles aos tenentes de alcalde, en canto tales e pola orde do seu nomeamento, substituír na totalidade das súas funcións ao alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do alcalde nos supostos de vacante na Alcaldía ata que tome posesión o novo alcalde. Terceiro.- Desta resolución darase conta ao Pleno do Concello na primeira sesión que celebre e notificarase persoalmente aos designados, publicándose no taboleiro de anuncios do Concello e no Boletín Oficial da Provincia, sen prexuízo da efectividade dos devanditos nomeamentos dende o día seguinte á data da presente resolución. Así o resolve, manda e asina o Sr. alcalde Don Luís López Diéguez, ante min, o secretario, no lugar e data enriba sinalados.” Rodeiro, 14 de agosto de 2020.—O alcalde (sinatura dixital), Luís López Diég uez.
EXPOSICIÓN PÚBLICA DO PADRÓN DA TAXA DE VALADOS DE SETEMBRO DE 2020
ADMINISTRACIÓN LOCAL — Municipal — Pontevedra (Recadación, 15/09/2020)

Exponse ao público ata a data indicada o antedito padrón de contribuíntes suxeitos ao mencionado tributo aprobado por resolución da responsable do Órgano de tesouraría e xestión tributaria. Contra o precedente acto, que non pon fin á vía administrativa, e sen prexuízo de calquera outro recurso que considere oportuno o interesado, poderá interpoñerse: No primeiro caso, deberase notificar a resolución no prazo dun mes, conforme co establecido no artigo 14.2 do texto refundido da Lei reguladora das facendas locais, aprobado polo Real decreto lexislativo 2/2004, entendéndose desestimado de non resolverse en prazo, podendo entón os interesados interpoñer reclamación económica-administrativa no prazo dun mes contado dende o día seguinte ao da desestimación presunta, consonte ao establecido no artigo 235 da Lei xeral tributaria e 20 do Regulamento orgánico do Tribunal Económico-Administrativo do Concello de Pontevedra. No segundo caso, deberase notificar a resolución no prazo dun ano (seis meses no caso de ser procedemento abreviado), entendéndose desestimado de non resolverse en prazo, podendo o interesado presentar recurso contencioso-administrativo no prazo de seis meses contados desde o día seguinte ao da desestimación presunta, de conformidade ao establecido no artigo 46.1) e 4) da Lei 29/1998 da xurisdición contencioso-administrativa. Por resolución da responsable do Órgano de tesouraría e xestión tributaria da mesma data apróbase o período voluntario de recadación e a data de cargo en conta dos recibos domiciliados en entidades financeiras do antedito tributo: PERÍODO VOLUNTARIO DE RECADACIÓN: do 25 de setembro do 2020 ao 25 de novembro de 2020. DATA DE CARGO EN CONTA DOS RECIBOS DOMICILIADOS: 10 de novembro de 2020. FORMA DE PAGAMENTO.- En calquera oficina das seguintes entidades colaboradoras na recadación municipal, empregando o instrumento de cobro enviado ao domicilio fiscal dos contribuíntes para tal fin: ADVERTENCIA.- Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). DOMICILIACIÓN.- Aconsellámoslle que, para a súa comodidade, domicilie o pagamento dos seus tributos dalgún dos seguintes xeitos: Normas de procedemento para o ingreso dos tributos municipais de cobro periódico por recibo do Concello de Pontevedra: Unha vez efectuado o ingreso polo importe total que se ten que pagar, o exemplar para o interesado seralle devolto a este, o cal, debidamente dilixenciado, constituirá o xustificante de pago para tódolos efectos. Pontevedra, 09 de setembro de 2020 A responsable do OTXT.
APROBACIÓN INICIAL DO EXPEDIENTE DE MODIFICACIÓN DE CRÉDITOS, NA MODALIDADE DE SUPLEMENTO DE CRÉDITO, EXPEDIENTE SC 1.2020
ADMINISTRACIÓN LOCAL — Municipal — Marín (Presupostos e cadros de persoal, 20/11/2020)

O Pleno do Concello de Marín en sesión ordinaria de data de 12 de novembro de 2020 aprobou inicialmente o expediente de modificación de créditos, na modalidade de suplemento de crédito, expediente SC 1.2020 que se expón ao público para o seu exame polos interesados e presentación de reclamacións durante o prazo de 15 días hábiles contados a partires do día seguinte o da inserción do presente anuncio no Boletín Oficial da Provincia. Vencido o prazo sinalado sen que se presentaren reclamacións, a devandita modificación entenderase definitivamente aprobada, de conformidade co disposto nos artigos 169.1 e 179.4 do Real Decreto Lexislativo 4/2004 de 5 de marzo, polo que se aproba o Texto Refundido da Lei Reguladora das Facendas Locais. En Marín a 13 de novembro de 2020 A Alcaldesa – Asdo. María Ramallo Vázquez
SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE NOVEMBRO DE 2020
ADMINISTRACIÓN LOCAL — Provincial — Deputación Provincial (Subvencións e axudas, 28/12/2020)

Asinado dixitalmente na marxe O deputado delegado O vicesecretario Gabriel Adolfo Cheles Noje José Luis Mato Rodríguez
APROBACIÓN DEFINITIVA DO ORZAMENTO MUNICIPAL.
ADMINISTRACIÓN LOCAL — Municipal — Pazos de Borbén (Presupostos e cadros de persoal, 17/01/2020)

O Pleno da Corporación en sesión ordinaria de data 29.11.2019, adoptou acordo de aprobación inicial do Orzamento Xeral da Corporación, xunto co cadro de persoal para o exercicio 2020, por un importe global de 1.925.044,71 euros. O dito expediente foi exposto ao público durante 15 días hábiles, sendo publicado o anuncio no Boletín Oficial da Provincia nº 239 de data 13/12/2019. Durante o período de exposición pública indicado, non foron presentadas alegacións debéndose entender elevado a definitivo, o acordo plenario de aprobación do Orzamento xeral da Corporación para o exercicio 2020. En consecuencia, e de conformidade co establecido no artigo 20.3 do R. D. 500/90 e 169.3 do R. D. Lex.2/2004, polo que se aproba o Texto refundido da Lei reguladora das facendas locais, faise pública a aprobación definitiva do expediente do Orzamento Xeral do Concello, para o exercicio 2020, o Anexo de Inversións e as Bases de Execución do Orzamento, co seguinte resumo por capítulos: Capítulo EXPRESIÓN CRÉDITO INICIAL 1 GASTOS DE PERSOAL 791.400,00 € 2 GASTOS EN BENS CORRENTES E SERVIZOS 856.244,71 € 3 GASTOS FINANCEIROS 5.000,00 € 4 TRANSFERENCIAS CORRENTES 40.500,00 € 5 FONDO DE CONTINXENCIA 500,00 € 6 INVERSIÓNS REAIS 180.400,00 € 7 TRANSFERENCIAS DE CAPITAL 0,00 € 8 ACTIVOS FINANCEIROS 30.000,00 € 9 PASIVOS FINANCEIROS 30.000,00 € TOTAL … … … 1.925.044,71 € Capítulo EXPRESIÓN PREVISIÓN INICIAL 1 IMPOSTOS DIRECTOS 480.000,00 € 2 IMPOSTOS INDIRECTOS 17.000,00 € 3 TAXAS E OUTROS INGRESOS 184.844,71 € 4 TRANSFERENCIAS CORRENTES 1.027.500,00 € 5 INGRESOS PATRIMONIAIS 85.300,00 € 7 TRANSFERENCIAS DE CAPITAL 100.300,00 € 8 ACTIVOS FINANCEIROS 30.100,00 € 9 PASIVOS FINANCEIROS 0,00 € TOTAL … … … 1.925.044,71 € Así mesmo e de conformidade co establecido no artigo 90 da Lei 7/1985, de 2 de abril, se publica ANEXO relativo ó Cadro do Persoal aprobada para o exercicio 2020, que aparece dotada no Orzamento da Corporación para o mesmo exercicio. O que se fai público para xeral coñecemento e efectos procedentes, significándose que contra a aprobación definitiva do orzamento, a tenor do establecido no artigo 171.1 do Texto Refundido da Lei Reguladora das Facendas Locais, se poderá interpor directamente recurso contencioso administrativo, na forma e prazos que establece a Lei 29/1998, reguladora da xurisdición contencioso administrativo. Documento asinado electronicamente.
AXUDAS A PROXECTOS DE ACTUACIÓNS PREVENTIVAS E/OU OBRA FORESTAL DESTINADAS Á PREVENCIÓN E DEFENSA CONTRA OS INCENDIOS DO CONCELLO DE VILAGARCÍA DE AROUSA 2020
ADMINISTRACIÓN LOCAL — Municipal — Vilagarcía de Arousa (Subvencións e axudas, 11/06/2020)

A presente disposición ten por obxecto fixar as bases reguladoras do Programa e convocar a concesión, para o ano 2020 de AXUDAS A PROXECTOS DE ACTUACIÓNS PREVENTIVAS E/OU OBRA FORESTAL DESTINADAS Á PREVENCIÓN E DEFENSA CONTRA OS INCENDIOS E PROTECCIÓN DOS MONTES no ámbito do Concello de Vilagarcía de Arousa, coa finalidade de colaborar dunha forma activa na protección dos montes do municipio apoiando a posta en marcha de proxectos forestais que persigan a finalidade de defensa e protección do monte contra os incendios forestais. Estarase ao disposto na lexislación estatal e galega en materia de montes en canto a definición de monte e demais conceptos de ordenación e disciplina forestal que se recollen nas presentes bases. Poderán acollerse a estas axudas as mancomunidades e comunidades de montes en man común, que sexan propietarias de parcelas de monte no termo municipal do Concello de Vilagarcía de Arousa. Nos supostos de actuación mediante representante, consonte establece o art.5 da Lei 39/2015 do procedemento administrativo común das administracións públicas, deberá acreditarse a representación ostentada mediante documento público ou calquera outro medio válido en dereito que deixe constancia fidedigna do seu outorgamento ou mediante comparecencia persoal.
DH. V36.71519. SOLICITUDE DO CONCELLO DE VALGA DE AUTORIZACIÓN DE VERTIDO DE AUGAS RESIDUAIS AO REGO DAS CERNADAS (CUNCA DO RÍO ULLA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 18/06/2020)

As augas residuais domésticas procedentes dos núcleos das Cernadas e Casal do Eirigo (t. m. Valga) son tratadas nun sistema de depuración deseñado para 450 habitantes equivalentes e asentado no lugar das Cernadas (t. m. Valga), que consta dos seguintes elementos: Unha vez depuradas, estas augas residuais son vertidas ao rego das Cernadas (cunca do río Ulla) a través dunha condución de PVC de 160 mm de diámetro e cunha lonxitude de 20 m, no punto de coordenadas UTM (datum ETRS89): X=529.249; Y=4.723.807. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela; e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, Xefa da Área de Vertidos–Wencesla Talamonte Alam (Sinatura dixital)
COMPOSICIÓN DA MESA DE CONTRATACIÓN PERMANENTE DO ÓRGANO DE CONTRATACIÓN "PLENO DO CONCELLO DE SANXENXO"
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 07/12/2020)

Angel Luis López Pita, secretario xeral do Concello de Sanxenxo. Que a Corporación Municipal en Pleno deste concello, na sesión ordinaria do día VINTE E CINCO DE MAIO DE DOUS MIL VINTE, en relación ao “”EXPTE. NÚM.2019008814: PROPOSTA DA ALCALDÍA RESPECTO DA MESA DE CONTRATACIÓN PERMANENTE DO PLENO DO CONCELLO DE SANXENXO” adoptou por unanimidade dos membros de dereito da Corporación o acordo cuxa parte dispositiva se transcribe: Primeiro: Deixar sen efecto o acordado polo Pleno en sesión ordinaria de data 27 de xaneiro de 2020 en relación ao expediente núm.2019008814 “Proposta da Alcaldía para a creación da Mesa de Contratación permanente do Pleno do Concello de Sanxenxo”. Segundo: Crear o Órgano de Asistencia denominado “Mesa de Contratación do Pleno”, para os procedementos de contratación do órgano de contratación “Pleno do Concello de Sanxenxo”. Terceiro: Designar como membros da Mesa de Contratación do Pleno, tendo en conta o disposto no artigo 326 e a Disposición Adicional Segunda 7 da LCSP, os seguintes: O Presidente da Mesa: o presidente do Pleno do Concello de Sanxenxo, Siraj Dual Librero. Como suplente a primeira tenente alcaldesa-presidenta, a concelleira de planificación territorial e infraestruturas, María Deza Martínez. O Secretario da Mesa: o tesoureiro municipal, Luís Ángel Sabariz Rolán. Como suplente, a funcionaria da Intervención municipal, Teresa Amado Moldes. Os Vogais: O Interventor xeral e de Terra, José Juan Vidal Vilanova. Como suplente, o funcionario da Intervención municipal, Celso Lede Porto. O Secretario xeral e de Terra, Ángel Luis López Pita. Como suplente, o asesor xurídico do Concello, José Manuel Rey Rial. O persoal dependente do órgano de contratación, do departamento de Contratación titular, Esther Area Fontán. Como suplente, Carlos Granjel Dios. Todos os membros da Mesa terán dereito a voz e voto, agás o secretario que só terá voz, pero sen voto, tal e como sinala o artigo 21.6 do Real decreto 817/2009 do 8 de maio. Cuarto: Proceder o alta dos OA, mediante a Dirección Xeral de Patrimonio do Estado, así como la de todos os seus membros ou usuarios. E para que conste, coa excepción do art.206 do Regulamento de organización, funcionamento e réxime xurídico das entidades locais, asino este certificado. O secretario xeral – Angel Luis López Pita co visto e prace do alcalde – Telmo Martín González (asinado en Sanxenxo con sinatura dixital certificada na data que figura ao pé).
EXPOSICIÓN PÚBLICA DO ANTEPROXECTO DE ABASTECEMENTO EN A ROSADA- CONCELLO DE CANGAS
ADMINISTRACIÓN LOCAL — Municipal — Cangas (Outros documentos, notificacións e informacións públicas, 20/05/2020)

Exposición pública do anteproxecto de “Abastecemento en A Rosada”- Concello de Cangas Tendo previsto este Concello a execución das obras previstas no anteproxecto de, “Abastecemento en A Rosada”, elaborado por ESIMPRO, S. L., cun orzamento de execución material de 132.466,46 €, sométese o mesmo a información pública durante o prazo dun mes, de conformidade co establecido no artigo 93 do RD lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local e os pregos de cláusulas administrativas particulares e técnicas que rexen o contrato de xestión dos servizos públicos relacionado co ciclo integral da auga, para que toda aquela persoa interesada poida formular as alegacións que estime pertinentes, podendo consultar o seu contido no departamento de Obras do Concello e Cangas. O Alcalde-Presidente, en Cangas, na data que se sinala á marxe.
MODIFICACIÓN DE CRÉDITOS DEFINITIVA
ADMINISTRACIÓN LOCAL — Municipal — Campo Lameiro (Presupostos e cadros de persoal, 13/10/2020)

Acordo do Pleno do Concello de Campo Lameiro polo que se aproba definitivamente o expediente de modificación de créditos nº TC1/2020 do Orzamento en vigor, na modalidade de Transferencia de créditos entre aplicacións de gastos de distinta área de gasto que non afectan a altas e baixas de crédito de persoal. Aprobado definitivamente o expediente de Transferencia de créditos entre aplicacións de gastos de distinta área de gasto que non afectan a baixas e altas de créditos de persoal, o que se publica aos efectos do artigo 169.1, por remisión do 177.2, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo: As partidas económicas afectadas son.: Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. ASINADO ELECTRONICAMENTE.
EXPOSICIÓN PÚBLICA DO EXPEDIENTE DE MODIFICACIÓN DA RELACIÓN DE POSTOS DE TRABALLO
ADMINISTRACIÓN LOCAL — Municipal — Pontevedra (Presupostos e cadros de persoal, 12/02/2020)

A Xunta de Goberno Local, na sesión do 7/02/2020, aprobou inicialmente a modificación da Relación de Postos de Traballo (RPT) do concello de Pontevedra e do seu organismo autónomo, quedando da forma que se indica no Anexo I do devandito acordo. En consecuencia, de conformidade co disposto no artigo 202 da Lei 2/2015, do 29 de abril, do emprego público de Galicia, exponse ao público o devandito expediente por un prazo de 20 días hábiles contados a partir do día seguinte ao da presente publicación no BOP. Deste xeito, o expediente completo publicarase no apartado de transparencia da Sede Electrónica do Concello: (https://sede.pontevedra. gal/public/dynamic/transparency/institutionalinfo/humanresourcesmanagement/ E, así mesmo, permanecerá a disposición dos interesados no Servizo de Persoal deste Concello para que o poidan consultar e formular as alegacións que teñan por convenientes, no devandito prazo. Advírtese expresamente que, de non presentarse alegacións en prazo e segundo o previsto pola lexislación anterior, o acordo de aprobación inicial entenderase elevado a definitivo, entrando en vigor a modificación nos termos expostos no acordo de aprobación pola Xunta de Goberno Local. Pontevedra, na data de sinatura electrónica. A concelleira delegada do Servizo de Persoal e Cultura
EXPOSICIÓN PÚBLICA DO EXPEDIENTE DE MODIFICACIÓN, CRÉDITO EXTRAORDINARIO Nº 01/2020 DO ORZAMENTO XERAL
ADMINISTRACIÓN LOCAL — Municipal — Baiona (Presupostos e cadros de persoal, 13/10/2020)

Finalizado o trámite de exposición pública do expediente de modificación, crédito extraordinario nº 01/2020 do Orzamento Xeral do Concello de Baiona para 2019, prorrogado para 2020, mediante crédito extraordinario, por importe de 1.000.000 € con cargo ao Remanente Líquido de Tesourería para cumprimento de sentencias xudiciais, e que foi aprobado polo Pleno de Corporación en sesión celebrada o día 7 de setembro de 2020, publicado no BOP nº 174 de 19 de setembro de 2020, sen que se presentaron reclamacións ao mesmo, considérase definitivamente aprobado, segundo o disposto no artigo 177.2 e 169.1 do R. D. Lexislativo 2/2004 do 5 de marzo, polo que se aproba o Texto Refundido da Lei Reguladora das Facendas Locais e o 20.1 do R. D 500/90 do 20 de abril. En cumprimento do artigo 169.3 do R. D. Lexislativo 2/2004 faise público o resumo por Capítulos do Estado de Gastos do Orzamento Xeral de 2019, prorrogado para 2020, tal como quede unha vez contabilícese o citado expediente. O que se fai público para xeral coñecemento e efectos O Alcalde, Carlos Gómez Prado En Baiona, na data sinalada no marxe deste documento asinado electronicamente
APROBACIÓN DO PADRÓN DE AUGA 2020 2T
ADMINISTRACIÓN LOCAL — Municipal — Soutomaior (Recadación, 27/07/2020)

Aprobado por Resolución de Alcaldía núm.2020-0247 de data 2 de xullo de 2020 o Padrón da Taxa de auga potable, rede de sumidoiros, canon da auga e coeficiente de vertedura elaborado por Viaqua Gestión Integral de Aguas de Galicia, S. A. U. e correspondente ao 2º trimestre do ano 2020. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas do Concello e nas de Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Soutomaior, a 2 de xullo de 2020. O alcalde Agustín Reguera Ocampo
DH W3670494. MANUEL SUÁREZ PÉREZ, SOLICITA AUTORIZACIÓN OBRAS DE VIVENDA UNIFAMILIAR NO LUGAR DE NOVELEIRAS- O FACHO, REBORDELA
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 18/05/2020)

As obras solicitadas consisten na construción de vivenda unifamiliar de 50 m 2 de superficie e instalación de valado de 48,20 metros de lonxitude, na parcela 2223 do polígono 518 do lugar do Facho, parroquia de Rebordelo (Cotobade). As obras situaranse a unha distancia mínima de 5,00 metros dun rego sen nome. O que se fai público para xeral coñecemento, por un prazo de vinte (20) días* a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cotobade ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. * Sen prexuízo de que a persoa interesada poida manifestar a súa conformidade con que non se suspenda o prazo, este prazo enténdese supendido ata que perda vixencia a suspensión de prazos establecida no punto 7º do Acordo do Centro de Coordinación Operativa (Cecop), mediante o que se adoptan medidas preventivas en lugares de traballo do sector público autonómico como consecuencia da evolución epidemiolóxica do coronavirus COVID-19, publicado por Resolución do 15 de marzo de 2020, da Secretaría Xeral Técnica da Consellería de Presidencia, Administracións Públicas e Xustiza (Diario Oficial de Galicia núm.51, do 15 de marzo) ou, no seu caso, as prórrogas deste. Vigo, a 13 de abril de 2020. O xefe do servizo territorial ( P. S. Resoluc. dirección de Augas de Galicia do 20/02/201 7 ) Alberto Bosquet Herreros
NOMEAMENTO DE FUNCIONARIO DE CARREIRA DO CONCELLO DE MARÍN
ADMINISTRACIÓN LOCAL — Municipal — Marín (Persoal, oposicións, 11/12/2020)

Por Resolución de Alcaldía, do 9 de novembro de 2020, nomeouse funcionario de carreira do Concello de Marín a: Don Dumitru Nicolae Muni Mansson, con DNI XXXXXXXXX, para a cobertura en propiedade dunha praza de TÉCNICO DE INFORMÁTICA, pertencente á Escala de Administración Especial, Subescala Técnica, encadrada no Grupo B. Marín, 18 de novembro de 2020.- A Alcaldesa, María Ramallo Vázquez
SUBSTITUCIÓN DE ALCALDE POLA 1ª TENENTE DE ALCALDE, CRISTINA FERNÁNDEZ DAVILA POR VACACIÓNS
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 05/08/2020)

Ante a miña ausencia, por motivos de vacacións, dende o 29 de xullo ata o 16 de agosto de 2020, ámbolos dous incluídos, e de conformidade cos artigos 23.3 da Lei 7/1985, de 2 de abril, Reguladora das Bases de Réxime Local e artigo 47 do Regulamento de Organización, Funcionamento e Réxime Xurídico das Entidades Locais Primeiro: Que me substitúa no exercicio das miñas funcións de Alcaldía a 1ª Tenente de Alcalde, dona Cristina Fernández Davila, durante o período comprendido do 29 de xullo ata o 16 de agosto de 2020, ámbolos dous incluídos. Segundo: Comunicar esta Resolución á interesada, así como aos departamentos de Persoal, Intervención e Tesourería municipais. Terceiro: Publicar no Boletín Oficial da Provincia de Pontevedra e no taboleiro municipal. Mándao e asínao o Alcalde, don Xosé Represas Giráldez, en Ponteareas. (Documento asinado electronicamente)
DH. W36.71582. SOLICITUDE DE CALDAS DE REIS DE AUTORIZACIÓN DE OBRAS NO LUGAR DE PARADELA, BEMIL (CALDAS DE REIS)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 10/07/2020)

As obras solicitadas consisten na execución de EDAR nas parcelas 341 e 398 do polígono 56 e colectores con tubaxe de PVC Ø 315 mm cunha lonxitude total de 1.015,13 m, no lugar de Paradela, parroquia de Santa María de Bemil, concello de Caldas de Reis (Pontevedra), atopándose o vertido a un rego innominado no punto de coordenadas UTM (Datum ETRS89) X=527.995,63 e Y=4.720.206,17. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no concello de Caldas de Reis ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 29 de xuño de 2020. O xefe do servizo territorial de Augas de Galicia ( P. S. Resoluc. dirección de Augas de Galicia do 20/02/201 7 ) Alberto Bosquet Herreros